
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

( 1 ) 

Επαναπροκήρυξη διαγωνισμού για την εισαγωγή στο Κέντρο Διπλωματικών 

Σπουδών του Υπουργείου Εξωτερικών δέκα (10) υποψηφίων Ακολούθων 

Πρεσβείας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΞΩΤΕΡΙΚΩΝ 

Έχοντας υπόψη: 

1. Το άρθρο 90 (Κατάργηση τμήματος διπλωματικής κατεύθυνσης της Εθνι- 
νικής Σχολής Δημοσίου; Διοίκησης... και επαναφορά σε ισχύ του Ν. 962/1979) 
του Νόμου 1892/1990 «Για τον εκσυγχρονισμό και την ανάπτυξη και άλλες 
διατάξεις» (ΦΕΚ 101/τ.Α'/31.7.1990). 

2. Τις διατάξεις του Νόμου 962/1979 «Για την ίδρυση στο Υπουργείο Εξω¬ 
τερικών Κέντρου Διπλωματικών Σπουδών και την τροποποίηση διατάξεων του 
Νόμου 419/76 «περί Οργανισμού του Υπουργείου Εξωτερικών» (ΦΕΚ 202/ 
τ.Α'/1.9.79). 

3. Το Προεδρικό Διάταγμα 63/1992 «Περί τρόπου εισαγωγής, διάρκειας 
φοίτησης, εξεταζομένων μαθημάτων κατά την εισαγωγή και φοίτηση, τρόπου 
βαθμολογίας κ.λπ. στο Κέντρο Διπλωματικών Σπουδών, του Υπουργείου Εξω¬ 
τερικών των υποψηφίων Ακολούθων Πρεσβείας» (ΦΕΚ 32/τ.Α’/ 
27.2.1992). 

4. Την υπ" αριθμ. 6 Πρωθυπουργική Απόφαση, «Έγκριση πλήρωσης είκοσι 
(20) κενών οργανικών θέσεων του κλάδου Διπλωματικών από το Υπουργείο 
Εξωτερικών», από 23.1.1992 (Π.Υ.Σ. 51/91). 

5. Την υπ’ αριθμ. Φ.022/64/ΑΣ32/4.3.92 Κοινή Απόφαση Προκήρυξη 
διαγωνισμού για την «εισαγωγή στο Κέντρο Διπλωματικών Σπουδών του 
Υπουργείου Εξωτερικών είκοσι (2θ) υποψηφίων Ακολούθων Πρεσβείας». 

6. Του πίνακα των δέκα (10) επιτυχόντων του Διαγωνισμού της 15ης Απρι¬ 
λίου 1992 για την εισαγωγή στο Κ.Δ.Σ.του Υπουργείου Εξωτερικών, από τον 
οποίο προκύπτει ότι από τις είκοσι (20) προκηρυχθείσες της 4.3.1992 θέσεις 
της παρ. 5, πληρώθηκαν μόνον οι δέκα (10). 

7. Την Υπουργική Απόφαση Γ2.Φ.022/1221/ΑΣ 230 της 13/25 Οκτω¬ 
βρίου 1979 «περί ορισμού δικαιολογητικών συμμετοχής υποψηφίων στο διαγω¬ 
νισμό για την εισαγωγή σπουδαστών στο Κέντρο Διπλωματικών Σπουδών του 
Υπουργείου Εξωτερικών». 

8. Τις διατάξεις του άρθρου 6 του Ν. 1400/1983 «τροποποίηση και συ¬ 
μπλήρωση υπαλληλικών διατάξεων» (ΦΕΚ 156/83/τ.Α’/24.10.1983). 

9. Το άρθρο 1, παρ. 2, εδάφιο ε του Ν. 1735/1987 «Προσλήψεις στο δημό¬ 
σιο τομέα, κοινωνικός έλεγχος στην δημόσια διοίκηση, πολιτικά δικαιώματα 
και άλλες διατάξεις». 

10. Την υπ’ αριθμ. 3391/1992 βεβαίωση της Υπηρεσίας Εντελλομένων 
Εξόδων του Υπουργείου Εξωτερικών. 

11. Το άρθρο 27 του Ν. 2081/1992 (ΦΕΚ Α7154/10.9.1992), αποφα¬ 
σίζουμε: 

1. Επαναπροκηρύσσουμε διαγωνισμό για την εισαγωγή στο Κέντρο Διπλω¬ 
ματικών Σπουδών δέκα (10) υποψηφίων Ακολούθων Πρεσβείας και ορίζουμε 
ημερομηνία ενάρξεώς του την 16η Δεκεμβρίου 1992, ημέρα Τετάρτη και ώρα 
9.00 π.μ. Ο διαγωνισμός θα γίνει στο Υπουργείο Εξωτερικών, σύμφωνα με τις 
διατάξεις του Προεδρικού Διατάγματος 63 από 20.2.1992 (ΦΕΚ 32/τ.Α'/ 
27.2.1992). 


2. Όσοι επιθυμούν να λάβουν μέρος στον διαγωνισμό και έχουν την ελληνική 
ιθαγένεια πρέπει να υποβάλουν στην Διεύθυνση Προσωπικού του Υπουργείου 
Εξωτερικών είκοσι (20) τουλάχιστον ημέρες πριν από την έναρξη του διαγωνι¬ 
σμού σχετική αίτηση σε ειδικό έντυπο και υπεύθυνη δήλωση για τα ατομικά τους 
στοιχεία, δηλ. ονοματεπώνυμο, πατρώνυμο, μητρώνυμο, ημέρα, μήνα, έτος και 
τόπο γεννήσεως, τόπο διαμονής, ασχολίες τους από τότε που συμπλήρωσαν το 
18ο έτος της ηλικίας τους, τίτλους σπουδών και τις τυχόν προαιρετικές ξένες 
γλώσσες στις οποίες επιθυμούν να εξετασθούν καθώς και ότι, κατά τον χρόνο 
λήξεως της προθεσμίας υποβολής των αιτήσεων, έχουν πτυχίο Ανωτάτου Εκ¬ 
παιδευτικού Ιδρύματος της ημεδαπής ή ισοτίμου της αλλοδαπής ανεγνωρισμένο 
από το ΔΙ.Κ.Α.Τ.Σ.Α. και τα γενικά προσόντα του άρθρου 71 του Νόμου 419/ 
76. 

3. Όσοι επιτύχουν υποχρεούνται να υποβάλουν εντός τριάντα (30) ημερών 
από την ανακοίνωση των αποτελεσμάτων: 

α) πιστοποιητικό του Δημάρχου ή του Προέδρου της Κοινότητος που να απο- 
δεικνύει την εγγραφή τους, προκειμένου για άνδρες, στο μητρώο αρρένων και, 
προκειμένου για γυναίκες, στο γενικό μητρώο των δημοτών, τη χρονολογία 
γεννήσεως και τον τόπο και χρόνο κτήσεως της ελληνικής ιθαγένειας, προκειμέ¬ 
νου για πολιτογραφηθέντα ομογενή, 

β) αντίγραφο ληξιαρχικής πράξεως γεννήσεως που θα πρέπει να έχει συντα¬ 
χθεί ενενήντα ημέρες από της γεννήσεως (η πράξη αυτή πρέπει να αποδεικνύει 
ότι οι υποψήφιοι, κατά τον χρόνο λήξεως της προθεσμίας υποβολής της αιτή- 
σεως συμμετοχής, έχουν συμπληρώσει το 21ο έτος της ηλικίας και δεν έχουν 
υπερβεϊ το 35ο έτος) ή, αν δεν υπάρχει ληξιαρχική πράξη, απόσπασμα, προκει¬ 
μένου για άνδρες, του μητρώου αρρένων και, προκειμένου για γυναίκες, του γε¬ 
νικού μητρώου δημοτών, 

γ) πιστοποιητικό στρατολογίας τύπου Α', που να βεβαιώνει ότι ο άνδρας υπο¬ 
ψήφιος έχει εκπληρώσει τις στρατιωτικές του υποχρεώσεις ή έχει νομίμως 
απαλλαγεί απ’ αυτές, 

δ) πλήρες αντίγραφο του δελτίου ποινικού μητρώου του υποψηφίου, που έχει 
εκδοθεί από το αρμόδιο γραφείο ποινικού μητρώου ή προκειμένου γι’ αυτούς 
που προέρχονται από την αλλοδαπή και δεν δύνανται να προσκομίσουν το ανω¬ 
τέρω δικαιολογητικό, ανάλογο πιστοποιητικό αρμόδιας ξένης αρχής, νόμιμα 
επικυρωμένο, 

ε) πιστοποιητικό της αρμόδιας Εισαγγελίας, που ν’ αποδεικνύει βάσει τελεσι¬ 
δίκου βουλεύματος ότι δεν εκκρεμεί κατά του υποψηφίου Ακολούθου Πρεσβείας 
ποινική δίωξη, για κακούργημα ή πλημμέλημα της παραγράφου στ' του άρθρου 
71 του Νόμου 419/1976, 

στ) πιστοποιητικό υγείας και αρτιμέλειας του υποψηφίου, στηριζόμενο και σε 
ακτινογραφία θώρακος και εκδιδόμενο από την αρμόδια, σύμφωνα με τις διατά¬ 
ξεις του Νομοθετικού Διατάγματος 751/1970, όπως τροποποιήθηκε με το 
Νόμο 22/1975, Πρωτοβάθμια Υγειονομική Επιτροπή, 

ζ) επικυρωμένο αντίγραφο του πτυχίου ανωτάτου εκπαιδευτικού ιδρύματος 
της ημεδαπής ή ισοτίμου της αλλοδαπής ανεγνωρισμένου από το ΔΙ.Κ.Α.- 
Τ.Σ.Α. 

Τα πιστοποιητικά α', δ', ε’ και στ' του άρθρου αυτού θα πρέπει να έχουν εκδο- 
δοθεί έξι μήνες το πολύ πριν από την ημερομηνία λήξεως της προθεσμίας υποβο¬ 
λής της αιτήσεως για συμμετοχή στο διαγωνισμό. 

Εξεταζόμενα μαθήματα 

1. Δοκιμασία - Συνέντευξη 

2. Πρωτεύοντα μαθήματα: α) Η ελληνική γλώσσα, β) Η ελληνική και πα- 
παγκόσμια διπλωματική ιστορία από το Συνέδριο της Βιέννης μέχρι το 1945 
και ελληνική και παγκόσμια πολιτική ιστορία από το 1945 μέχρι σήμερα με 

ιδιαίτερη έμφαση στα εθνικά θέματα, γ) Η γαλλική γλώσσα, δ) Η αγγλική 
γλώσσα, ε) Το δημόσιο και το ιδιωτικό διεθνές δίκαιο, 

3. Δευτερεύοντα μαθήματα είναι: α) η πολιτική επί των διεθνών οικονομικών 
σχέσεων, η θεωρητική και εφηρμοσμένη πολιτική οικονομία και η δημόσια οικο¬ 
νομία, β) η ιστορική και θεσμική διάσταση της ευρωπαϊκής ολοκλήρωσης, γ) οι 
κλασσικοί συγγραφείς και ο νεοελληνικός πολιτισμός, δ) η παγκόσμια γεωγρα¬ 
φία, ε) το ναυτικά δίκαιο, στ) ο Οργανισμός του Υπουργείου Εξωτερικών (Ν. 
419/76, ΦΕΚ 221/τ.Α’/20.8.76) και ζ) η ελληνική, αγγλική και γαλλική 
γραφομηχανή. 

{ 4. Προαιρετικά μαθήματα: Οι γλώσσες των χωρών μελών των Ευρωπαϊκών 

Κοινοτήτων (πλην αγγλικής και γαλλικής) καθώς και η αραβική, κινεζική, ρω¬ 
σική, τουρκική, βουλγαρική, σερβοκροατική, ρουμανική, ιαπωνική και αλβα¬ 
νική. 

Κάλυψη δαπάνης 

1. Από τις διατάξεις της απόφασης αυτής προκαλείται δαπάνη σε βάρος του 


προϋπολογισμού του ΥΠΕΕ ύψους 8.894.070 δραχμών, περίπου, για το τρέ- 
χον οικονομικό έτος, η οποία αναλύεται ως εξής: 

Μηνιαίες αποδοχές νεοδιοριζομένου Ακολούθου Πρεσβείας 

98.823 X 9 μήνες φοιτήσεως σε ΚΔΣ = 889.407 

889.407 X 10 άτομα = 8.894.070 

2. Η δαπάνη αυτή καλύπτεται από τον προϋπολογισμό του ΥΠΕΞ, φορέας 
09-110, Κ.Α.Ε. 0881. 

Η απόφαση αυτή να δημοσιευθεί στην Εφημερίδα της Κυβερνήσεως 
Αθήνα, 5 Νοεμβρίου 1992 
ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΉΣ ΚΥΒΕΡΝΗΣΗΣ ΕΞΩΤΕΡΙΚΟΝ 

ΣΩΤ. ΚΟΥΒΕΛΑΣ ΜΙΧ. ΠΑΠΑΚΩΝΣΤΑΝΤΙΝΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




